Zaburi.
136.
Gouru erokamano ne Jehova Nyasaye, nimar ober. 
Gouru erokamano ne Nyasach nyiseche: 
Gouru erokamano ne Ruodh ruodhi: 
Ne en kendo matimo honni madongo, 
Jal mane oloso polo gi riekone, 
Jal mane oyaro piny ewi pige, 
Jal mane oloso rameny madongo dongo, 
Nochweyo wangʼ chiengʼ mondo orit odiechiengʼ, 
kod dwe gi sulwe mondo orit otieno; 
ne En mane onego nyithindo makayo mag Misri, 
kendo mane ogolo jo-Israel oko kuomgi, 
nogologi gi lwedo motegno kod bat morie; 
ne En mane obaro Nam Makwar diere ariyo; 
mi nogolo jo-Israel koluwo diere tir, 
to Farao gi jolwenje to nomiyo Nam Makwar oywero; 
ne En mane otelo ne joge e thim, 
ne En mane ogoyo ruodhi madongo piny, 
kendo mane onego ruodhi maroteke; 
Kaka Sihon ruodh jo-Amor, 
gi Og ruodh Bashan, 
mi nochiwo pinygi kaka girkeni, 
Kaka girkeni ne Israel jatichne; 
ne En mane oparowa ka piny ochamowa, 
kendo mane ogonyowa e lwet wasikwa, 
machiwo chiemo ne chwech duto, 
Gouru erokamano ne Nyasach polo, 
