Weche Mag Ndalo Mokwongo.
1.
Adam nonywolo Seth, Enosh. 
Kenan, Mahalalel. Mahalalel nonywolo Jared, 
Enok. Enok nonywolo Methusela, Lamek. Lamek nonywolo Nowa. 
To Nowa nonywolo Shem, Ham kod Jafeth. 
Yawuot Jafeth ne gin: Gomer, Magog, Madai, Javan, Tubal, Meshek kod Tiras. 
Yawuot Gomer ne gin: Ashkenaz, Rifath kod Togarma 
Yawuot Javan ne gin: Elisha, Tarshish, jo-Kitim kod jo-Rodan. 
Yawuot Ham ne gin: Kush, Mizraim, Put kod Kanaan. 
Yawuot Kush ne gin: Seba, Havila, Sabta, Rama kod Sabteka. Yawuot Rama ne gin: Sheba kod Dedan. 
Kush ne en wuon Nimrod, mane en jalweny maratego e piny. 
Mizraim ne en wuon jo-Lud, jo-Anam, jo-Lehab, jo-Naftu, 
Jo-Pathrus, jo-Kaslu (ma jo-Filistia nowuok kuomgi) kod jo-Kaftor. 
Kanaan nonywolo Sidon wuode makayo, kendo jo-Hiti, 
jo-Jebus, jo-Amor, jo-Girgash, 
jo-Hivi, jo-Arki, jo-Sini, 
jo-Arvad, jo-Zemar kod jo-Hamath. 
Shem nonywolo Elam, Ashur, Arfaksad, Lud kod Aram. Aram nonywolo Uz, Hul, Gether kod Meshek. 
Arfaksad nonywolo Shela, to Shela nonywolo Eber. 
Eber nonywolo yawuowi ariyo: wuode makayo nochako ni Peleg, nikech e ndalono ema nopogie piny, owadgi to ne nyinge Joktan. 
Joktan nonywolo Almodad, Shelef, Hazarmaveth, gi Jera, 
Hadoram, Uzal, Dikla, 
Obal, Abimael (kata Ebal), gi Sheba, 
Ofir, Havila kod Jobab. Jogo duto ne gin yawuot Joktan. 
Shem nonywolo Arfaksad, Arfaksad nonywolo Shela. 
Shela nonywolo Eber, Eber nonywolo Peleg. Peleg nonywolo Reu, 
Reu nonywolo Serug. Serug nonywolo Nahor, to Nahor nonywolo Tera. 
Tera nonywolo Abram (ma bangʼe noluongo ni Ibrahim). 
Yawuot Ibrahim ne gin: Isaka gi Ishmael. 
Ishmael nonywolo Nebayoth wuode makayo, Kedar, Adbel, Mibsam, 
Mishma, Duma, Masa, Hadad, Tema, 
Jetur, Nafish kod Kedema. Jogo duto ne yawuot Ishmael. 
Ketura, ma chi Ibrahim machielo, nonywolo Zimran, Jokshan, Medan, Midian, Ishbak kod Shua. Yawuot Jokshan ne gin: Sheba kod Dedan. 
Midian nonywolo Efa, Efer, Hanok, Abida kod Elda. Magi duto ne gin nyikwa Ketura. 
Ibrahim nonywolo Isaka. To Isaka nonywolo Esau kod Israel. 
Esau nonywolo Elifaz, Reuel, Jeush, Jalam kod Kora. 
Elifaz nonywolo Teman, Omar, Zefo, Gatam kod Kenaz. Timna ma ne en chi Elifaz machielo nonywolo Amalek. 
Yawuot Reuel ne gin: Nahath, Zera, Shama kod Miza. 
Seir nonywolo Lotan, Shobal, Zibeon, Ana, Dishon, Ezer kod Dishan. 
Lotan nonywolo Hori kod Homam. Timna ne en nyamin Lotan. 
Shobal nonywolo Alvan, Manahath, Ebal, Shefo kod Onam. Zibeon nonywolo Aiya kod Ana. 
Ana nonywolo Dishon. Dishon nonywolo Hemdan, Eshban, Ithran kod Keran. 
Ezer nonywolo Bilhan, Zavan kod Akan. Dishan nonywolo Uz kod Aran. 
Magi e ruodhi mane orito piny Edom kane jo-Israel ne pod onge kod ruodhi: Bela wuod Beor ma dalane maduongʼ niluongo ni Dinhaba. 
Kane Bela otho, Jobab wuod Zera mane ja-Bozra nobedo ruoth kare. 
Kane Jobab otho, Husham mane oa e piny jo-Teman nobedo ruoth kare. 
Kane Husham otho, Hadad wuod Bedad mane oloyo jo-Midian e piny jo-Moab nobedo ruoth kare. Dalane maduongʼ niluongo ni Avith. 
Kane Hadad otho, Samla ja-Masreka nobedo ruoth kare. 
Kane Samla otho, Shaul ja-Rehoboth man but aora nobedo ruoth kare. 
Kane Shaul otho, Baal-Hanan wuod Akbor nobedo ruoth kare. 
Kane Baal-Hanan otho, Hadad nobedo ruoth kare. Dalane maduongʼ niluongo ni Pau, kendo chiege niluongo ni Mehetabel nyar Matred ma nyar Me-Zahab. 
Hadad bende ne otho. Jodong Edom ne gin: Timna, Alva, Jetheth 
Oholibama, Ela, Pinon 
Kenaz, Teman, Mibzar 
Magdiel kod Iram. Magi e jodongo mag Edom. 
