Zaburi.
87.
Zaburi mar yawuot Kora. Wer. Oseguro mise mare ewi got maler; 
Jehova Nyasaye ohero rangeye mag Sayun, moloyo kuonde dak duto mag Jakobo. 
Ji wacho gik madongo kuomi, yaye dala maduongʼ mar Nyasaye: Sela 
“Abiro kwano Rahab gi Babulon e kanyakla mar joma ongʼeya, nyaka Filistia bende, kod Turo, kaachiel gi Kush kendo abiro wacho ni, ‘Ngʼatni nonywol ei Sayun.’ ” 
Adier, nowachi kuom Sayun niya, “En min ogendini mathoth, kendo Nyasaye Man Malo Moloyo owuon biro chunge.” 
Jehova Nyasaye biro ndiko e kitabu mindikoe nying ogendini kama: “Jali nonywol ei Sayun.” Sela 
Sa ma giloso wer to giniwer niya, “Soknina duto ni e iyi.” 
